open-index/open-wikipedia-markdown huggingface dataset:
Retno Marsudi

**Retno Lestari Priansari Marsudi**, S.H., LL.M () adolah diplomat Indonesia nan manjabaik sabagai Menteri Luar Negeri padusi Indonesia nan partamo sajak 27 Oktober 2014. Sasudah manjabaik di Kabinet Kerja, Retno dipicayo baliak juo diresmikan Presiden Joko Widodo sabagai Menteri Lua Negeri untuak Kabinet Indonesia Maju pado 23 Oktober 2019. Sabalun manjabaik sabagai Menteri Lua Negeri, Retno Lestari Priansari Marsudi adolah Duta Besar Indonesia untuak Karajaan Balando di Den Haag. Kino ko Retno Marsudi manjabaik sabagai Utusan Khusus Sekretaris Jenderal PBB Urusan Aia.

## Riwayaik Iduik

### Maso ketek jo sikolah
Retno Marsudi lahia di Semarang, Jawa Tengah, tanggal 27 November 1962. Baliau manyalasaian pandidikan SMA  di SMA Negeri 3 Semarang dan manyalasaikan pandidikan sarjana Hubungan Internasional dari Universitas Gadjah Mada, Yogyakarta pado taun 1985. Baliau kamudian maambiak babarapo program studi lainnyo, yaitu Hukum Uni Eropa di Haagse Hogeschool di Den Haag jo baraja tentang Hak Asasi Manusia di Universitas Oslo.

### Karir
Sasudah lulus kuliah, inyo bagabuang jo Kementerian Luar Negeri Indonesia. Dari taun 1997 hinggo taun 2001. Retno manjabaik sabagai sekretaris I bidang ekonomi di Kadutaan Besar Republik Indonesia di Den Haag, Balando. Pado taun 2001, diangkek sabagai Direktur Karajo Samo Antar Daerah Amerika-Eropa.  Retno dinaiakkan pangkaik manjadi Direktur Eropa Barat pado taun 2003.

Pado taun 2005, baliau diangkek sabagai Duta Besar Indonesia untuak Norwegia jo Islandia. Salamo maso jabatannyo, dianugerahi *Panghargaan Order of Merit* dek Rajo Norwegia pado Desember 2011, sahinggo manjadi urang Indonesia patamo nan manarimo panghargaan tasabuik. Salain itu, baliau juo baraja tentang hak asasi manusia di Universitas Oslo. Sabalun maso jabatannyo salasai, Retno dikirim baliak ka Jakarta untuak manjadi Direktur Jenderal untuak Eropa jo Amerika, nan batangguang jawab untuak mangawasi hubuangan Indonesia jo 82 nagara di Eropa jo Amerika.

Pado tanggal 27 Oktober 2014, Retno diangkek sabagai Menteri Lua Negari Kabinet Kerja untuak periode 2014-2019. Kamudian pado 23 Oktober 2019, Retno sakali lai dimintak untuak mambantu Presiden Joko Widodo dalam susunan Kabinet Indonesia Maju untuak malanjuikan perannyo sabagai Mentari Lua Negari.

## Rujuakan
Bapikia komputasional

Bapikia Komputasional atau *Computational Thinking* marupoan proses kognitif atau pemikiran nan malibatkan panalaran logis di mano masalah dipacahkan, artefak, prosedur, dan sistem labiah dipahami (Csizmadia et. al., 2015). Bapikia komputasional indak harus malibatkan komputer, akan tatapi marupoan proses bapikia nan talibaik dalam marumuskan masalah dan mangungkapkan solusinyo sadamikian rupo sahinggo komputer (manusia atau masin) dapek bakarajo sacaro efektif. Tujuan utamo dari bapikia komputasional iko adolah untuak mambantu individu dalam panyalasaian suatu masalah.

## Konsep
Dalam bapikia komputasional tadapek empat konsep landasan, yaitunyo:

# *Decomposition* (dekomposisi), yaitu teknik mamacahkan masalah gadang atau sistem nan kompleks manjadi bagian-bagian nan labiah ketek dan labiah murah dikalola.
# *Pattern Recognition* (pangenalan pola), yaitunyo teknik mancari kasamoan di antaro dan di dalam masalah dengan masalah lainnyo.
# *Abstraction* (abstraksi), yaitu teknik bafokus pado informasi nan pantiang sajo pado masalah nan dihadapi, dan mangabaikan detail nan indak relevan.
# *Algorithms* (algoritma), yaitu teknik mangambangkan solusi langkah demi langkah untuak mamacahkan masalah, atau aturan nan harus diikuti untuak mamacahkan masalah.

## Rujuakan
Opu Daeng Risadju

**Opu Daeng Risadju** adolah saurang prajurit padusi dari Sulawesi Selatan nan manjadi Pahlawan Nasional Indonesia. Opu Daeng Risadju punyo namo maso ketek Famajjah. Opu Daeng Risaju sandiri adolah gala bangsawan dari Karajaan Luwu nan diagiah kapado Famajjah, nan memang anggota kaluarga bangsawan Luwu. Opu Daeng Risaju adolah anak dari pasangan Opu Daeng Mawellu jo Muhammad Abdullah kapado Barengseng nan lahia di Palopo pado taun 1880. 

## Maso Mudo
Di kota ko, Famajjah lahia pado taun 1880, sabagai anak dari Muhammad Abdullah To Baresseng jo Opu Daeng Mawellu. Kaluarga ko dianggap kaluarga bangsawan. Sarupo kabanyakan umaik Islam pado maso itu, Famajjah hanyo mampalajari Al-Quran tanpa sikola formal. Baliau kamudian manikah jo Haji Muhammad Daud, dan dikenal jo namo Opu Daeng Risadju. Kaluarga iko pernah tingga di Parepare, kota palabuahan lain di Sulawesi Selatan nan maadok ka Selat Makassar. 

Sajak basobok jo H. Muhammad Yahya, Opu Daeng Risadju mulai aktif dalam Partai Uni Islam Indonesia (PSII). Yahya adolah saurang padagang Sulawesi Selatan nan alah lamo tingga di Jawa dan mandirian PSII di Pare-Pare. Sasudah bagabuang, Opu Daeng Risadju basamo suaminyo mambukak PSII di Palopo pado tanggal 14 Januari 1930.

Parasmian PSII Palopo diiriangi jo pertemuan masal di Pasa Palopo Lamo (kini Jalan Landau). Rapek ko dihadiri dek pamarintah Karajaan Luwu, panguruih PSII pusat, pamimpin masyarakaik, jo masyarakaik umum. Hasia rapek marasmikan Opu Daeng Risadju jadi katua. Samantaro adiaknyo, Mudehang, jadi sekretaris. Mudehang dipiliah karano lulusan SD limo tahun nan pandai manulih jo mambaco. 

Namun pado maso pandudukan Japang, Opu Daeng Risaju indak banyak malakuan kagiatan di PSII. Hal iko tajadi dek pamarintah Japang malarang kagiatan politik Organisasi Gerakan Nasional, tamasuak PSII. Opu Daeng Risaju mulai aktif baliak wakatu bagolak di Luwu. 

Karano dukuangan nan banyak dari rakyaik, Balando mulai manahan Opu supayo inyo indak malanjuikan pajuangannyo di PSII. Balando nan bakarajo samo jo controleur afdeling Masamba, maanggap Opu sadang manghasuik rakyaik jo malakuan tindakan provokatif sahinggo rakyaik indak picayo lai ka pamarentah. Akhianyo, Opu disidang dan dicabuik gala mulianyo. Indak itu sajo, tekanan juo diagiah ka suami jo kaluarga Opu untuak maambek kagiatannyo di PSII. 

Opu Daeng Risaju kamudian ditangkok dek tentara NICA di Lantoro dan dibaok ka Watampone jo caro bajalan kaki 40 km. Opu Daeng Risaju kamudian ditahan di panjaro Bone salamo sabulan tanpa sidang, kamudian dipindahan ka panjaro Sengkan, kamudian dipindahan baliak ka Bajo. Opu Daeng Risaju kudian dibebaskan tanpa pangadilan sasudah manjalani panjaro salamo 11 bulan. Opu Daeng Risaju kamudian pulang ka Bua dan manatap di Belopa. Pado taun 1949, Opu Daeng Risaju pindah ka Pare-Pare mangikuti anaknyo Haji Abdul Kadir Daud. Opu Daeng Risaju maningga dunia pado umua 84 taun, pado tanggal 10 Februari 1964. Panguburannyo dilakukan di pakuburan rajo-rajo Lokkoe di Palopo tanpa ado upacara kahormatan. 

## Referensi
Johanna Masdani

**Johanna Tumbuan Masdani** (29 November 1910 – 13 Mei 2006), disabuik juo **Jo Masdani**, marupoan tokoh parintih kamardekaan Indonesia. Baliau lahia jo namo **Johanna Tumbuan** . Inyo juo hadir pado kajadian-kajadian pantiang dalam sijarah Indonesia, yaitu Kongres Pemuda Kaduo pado taun 1928 jo Proklamasi Kamerdekaan Indonesia pado taun 1945.

## Riwayaik Hiduik
Johanna tamasuak di antaro 71 pamuda nan hadir pado Kongres Pamuda Kaduo pado bulan Oktober 1928 dan ikuik dalam manyatoan Ikrar Pamuda .  Sabagai aktivis pamudo dalam manjalang kamardekaan, Johanna basobok jo banyak tokoh lain sarupo Mohammad Yamin, Rusmali, jo Assaat . Inyo juo basobok jo suaminyo nan juo tokoh dalam gerakan kamardekaan nan banamo Masdani. 

Salain dari itu, Johanna juo manjadi saksi sajarah pado momen-momen Proklamasi Indonesia nan dilakukan dek Bung Karno jo Bung Hatta pado tanggal 17 Agustus 1945.  Dalam catatannyo inyo pernah manulih, "Roda revolusi Indonesia indak dapek bajalan tanpa padusi. Demi kamardekaan sampai titiak darah tarakhir, Mardeka atau Mati, sacaro indak pamrih mampatahankan bangso jo negara tanah air Indonesia kito nan tacinto."  Baliau juo ikuik mangambangkan konsep untuak pambangunan Tugu Proklamasi sederhana di muko rumah Bung Karno di Jalan Pegangsaan Timur No. 56 (kini Jalan Proklamasi) di Jakarta.  Tugu iko kudian dibongka dek Bung Karno, tapi dibangun baliak pado taun 1980-an.

Johanna juo manjadi guru di Perguruan Tinggi Rakyat di Gang Kenari, Jakarta, kutiko bantuan dari urang tuonyo di kampuang halamannyo baranti. Inyo juo aktif di Palang Merah Indonesia, sabagai mentor untuak Pramuka Rakyat Indonesia, jo sabagai aktivis sosial untuak Pemuda jo Anak Gadih Indonesia. 

Dalam dunia kamardekaan, Johanna manjadi mahasiswa psikologi di Fakultas Psikologi, Universitas Indonesia . Sasudah luluih, inyo mangabdikan diri sabagai dosen psikiatri di almamaternyo sajak 1961.  Pado taun 1970-an, inyo juo maambiak pandidikan labiah lanjuik di Amerika Serikat jo Inggirih sasudah suaminyo maningga pado Oktober 1967. 

## Pangaharagoan
Ampia samo jo suaminyo, Johanna alah banyak mandapek panghargaan dari Pamarentah RI. Pado taun 1953, inyo mandapek Medali Ulang Tahun Kalapan Angkatan Basanjato Indonesia dari Mantari Partahanan jo Kaamanan Ali Sastroamidjojo . Pado taun 1958, inyo mandapek Bintang Pajuang Gerilya dari Presiden Soekarno. Pado taun 1967 pado zaman Soeharto, inyo mandapek Bintang Satyalancana Penegak . Baliau dianugerahi panghargaan Bintang Mahaputera Utama pado taun 1998 dek Presiden BJ Habibie . Sacaro kasaluruahan, Johanna mandapek bintang lapan dari Pamarentah Indonesia. 

## Maningga
Johanna maningga pado 13 Mei 2006 dan inyo dimakamkan di Kuburan Pahlawan Nasional Utamo Kalibata, Jakarta Selatan pado 15 Mei 2006. 

## Referensi
I gusti ayu agung india trimafo yusra

**I Gusti Ayu Agung Inda Trimafo Yudha** ( ) marupoan cucu pahlawan nasional Indonesia yaitu I Gusti Ngurah Rai . Inyo marupoan politisi dari Partai Demokrat Perjuangan Indonesia nan ditunjuak sabagai anggota Dewan Perwakilan Rakyat Daerah (DPRD) Kabupaten Badung untuak pado maso 2019-2024. Inyo juo baperan sabagai Katua Umum DPD Asosiasi Usaho Taman Rekreasi Indonesia (PUTRI) Bali .  Sabalumnyo, baliau mengabdi sabagai Katua Umum Asosiasi Pangusaha Mudo Indonesia untuak wilayah Provinsi Bali pado saat pariode 2013-2016. 

I Gusti Ayu Agung Inda Trimafo Yudha tumbuah dalam kaluarga pajuang jo politisi. Ayahnyo, I Gusti Ngurah Alit Yudha, marupoan politisi senior dari Partai Golkar nan panah manjabaik anggota DPR RI di saat zaman Orde Baru jo juo anak dari I Gusti Ngurah Rai. Dari kaluarga ibunyo, inyo marupoan cucu dari I Gusti Ngurah Pindha, saurang pajuang kamardekaan jo pansiunan perwira militer nan panah mangambdi sabagai Wakil Gubernur Bali . Saudaranyo, I Gusti Agung Daniel Yunanda Yudha, amarupoan saurang politisi Partai Demokrat Nasional nan wafat pado tahun 2019.

I Gusti Ayu Agung Inda Trimafo Yudha Salain manggeluti dunia politik, IGAA Inda Trimafo Yudha juo ambiak andil dalam organisasi pamuda jo wirausaha. Inyo marupoan surang pangusaha nan aktif dalam industri pariwisata Bali. Pado maso wabah pandemi COVID-19, inyo dilantiak sabagai Katua Panitia Pusat Seni dan Kreatif Ekonomi (PANTAI) Badung.  Dalam industri pariwisata Bali, baliau takenal sabagai pamilik tujuan wisata True Bali Experience, Kamp Gajah Bali,  Naik Kudo Bali, jo Pod Coklat
Miranda Goeltom

Prof. Dr. **Miranda Swaray Goeltom**, SE, MBA, Ph.D. () adolah saurang ahli ekonomi nan panah manjadi wakia gubernur, wakia gubernur senior Bank Indonesia jo profesor di Fakultas Ekonomi, Universitas Indonesia.

## Karir
Baliau mancalonkan diri dalam pamiliahan gubernur BI pado taun 2003 tapi dikalahkan dek Burhanuddin Abdullah jo maambiak jabatan wakia tinggi. Sasudah Boediono mancalonkan diri untuak manjadi wakia presiden basamo Susilo Bambang Yudhoyono, inyo maambiak alih jabatan Pamangku Gubernur Bank Indonesia .

Pado tanggal 26 Januari 2012, mantan Wakil Gubernur Senior Bank Indonesia Miranda S. Goeltom sacaro rasmi dinamoan sabagai tersangka dalam kasus cek musafir Miranda sabalunnyo dinamoan sabagai tersangka dalam kasus cek musafir DGS BI. Kaputusan iko diambiak dalam judul kasus nan diadoan pado 25 Januari 2012 . Inyo dituduah jo Pasal 5 ayat 1 Undang-undang No.31 taun 1999 nan diubah jo Pasal Undang-undang No.20 taun 2011 manganai pambasmian tindakan pidana korupsi jo hukuman maksimum pado pasal itu 5 taun panjaro 

## Pandidikan

* PhD dalam bidang Ekonomi dari Sekolah Pascasarjana Ekonomi di Universitas Boston, Massachusetts, Amerika Serikat.
* Sarjana Ekonomi Politik dari Sekolah Pascasarjana Ekonomi di Universitas Boston, Massachusetts, Amerika Serikat.
* Lulusan Ekonomi dari Universitas Indonesia .

## Rujuakan
Martha Christina Tiahahu

**Martha Christina Tiahahu** () adalah saurang pahlawan nasional padusi Indonesia. Pado umua 17 tahun, inyo iluik maangkek sanjato malawan tentara kolonial Balando. Ayahnyo adolaj Kapitan Paulus Tiahahu, saurang kapitan dari negeri Abubu nan mambantu Thomas Matulessy dalam Parang Pattimura pado tahun 1817. 

## Biografi

Bamulo pado taun 1817, Tiahahu bagabuang jo ayahnyo dalam parang gerilya malawan pamarintah kolonial Balando. Mereka juo mandukuang tentara Pattimura. Inyo mancaliak babarapo partampuran. Dalam parang di Pulau Saparua, pasukan mambunuah komandan Balando Richement dan malukoi panggantinyo Komandan Meyer. Dalam partampuran lain, inyo jo pasukannyo bahasil mambaka Benteng Duurstede sampai hancua. Salamo partampuran, inyo kabanyo pernah malempar batu ka pasukan Balando jikok tantaranyo habih amunisi, sadangkan catatan lain mangatoan inyo manggunoan tombak. Salapeh Vermeulen Kringer maambiak alih militer Balando di Maluku, Tiahahu, ayahnyo, jo Pattimura ditangkok pado bulan Oktober 1817.

Dalam panyisiran pado Desember 1817, Tiahahu jo babarapo mantan pambarontak lainnyo ditangkok. Gerilya nan ditangkok dilatakan di Evertsen untuak diangkuik ka Jawa; mukasuiknyo untuak dijadikan tanago karajo budak di kabun kopi di sinan. Namun, dalam parjalanan Tiahahu mandapek sakik. Manulak ubek jo makanan, inyo maningga pado 2 Januari 1818 katiko kapa sadang manyubarang Lauik Banda; inyo mandapek pamakaman di lauik pado hari nan samo.

## Rujuakan


## Pautan lua

* 
* 
* 
*
Amany Burhanuddin Umar Lubis

**Prof. Dr. Hj.** **Amany Burhanuddin Umar Lubis, Lc.** **, MA** (  ) adolah Kanselir Universitas Islam Negeri Syarif Hidayatullah Jakarta untuak periode 2019-2023 . Baliau dilantik sacaro rasmi dek Mantari Agamo pado hari Sinayan, 7 Januari 2019. 

## Biografi
Amany Burhanuddin Umar Lubis manyalasaian pandidikan sarjananyo di Universitas Al-Azhar, Kairo, jurusan Sastra Inggirih jo luluih jo Lisensi (LC) pado taun 1988. Sasudah itu inyo mandapek beasiswa untuak Kursus Tembakan Studi Padusi di Universitas McGill, Kanada (1997). Pado taun 2002, inyo mandapek gala doktor Sejarah Budaya Islam dalam Program Studi Studi Islam dari Pascasarjana UIN Jakarta.

Karier akademiknyo dimulai sabagai dosen PNS (PNS) pado taun 1994. Kudian baliau manjabat sabagai Asisten Dekan Tata Usaha Fakultas Ise Islam, UIN Jakarta (2003-2009). Salain maaja di UIN Jakarta, sajak taun 2009 inggo kini Amany juo tacantum sabagai dosen di Sakolah Studi Strategis jo Global di Timur Tangah jo Program Studi Studi Islam, Universitas Indonesia jo sajak taun 2013 sampai kini alah maaja di Program Pascasarjana Universitas Pertahanan, Fakultas Pertahanan. Jabatan lain nan pernah inyo pacik adolah sabagai Wakia Direktur Pascasarjana Pengembangan Kelembagaan di UIN Jakarta. 

## Pangalaman Pandidikan

* Doktor Lembaga Islam Negara Jakarta (1994-2002)
* Sarjana di IAIN Jakarta (1990-1993)
* S1 AL-ZAR KAIRO (1983-1988)
* 1979-1983 SMA AL-AZHAR KAIRO (1979-1983)
* SMP AL-AZHAR KAIRO (1975-1978)
* SDN SD SITU GINTUNG II (1970-1975)

## Pangalaman organisasi
Salain manjadi akademisi, padusi nan alah bakuliliang ka 30 nagara di limo benua ko juo tacataik karano punyo banyak pangalaman dalam organisasi, baiak nasional maupun internasional. Antaro lain, Katua Dewan Ulama Muslim Indonesia (2014-2018), Katua Pusat Urusan Padusi Dewan Ulama Indonesia (MUI) (2015-2020), jo Anggota Dewan Panitia Forum untuak Mampromosikan Perdamaian Masyarakat Muslim ( Ahabi2011). 

## Karyanyo

* Nan paliang pantiang adolah urang nan punyo rumah adolah:
* Kitab Kitab Ilmu Tantang Prinsip Syariat dan Prinsip Hukum Islam .
* Sistem Politik Dinasti Mamluk (sabuah kajian sajarah)
* Relevansi gerakan feminis jo peran politik padusi dalam Islam .
* Kesalehan Sholahudin Al-Ayubi dalam Surat Sholabiyah .
* Analisa Pangaruah Distribusi Pembiayaan Murabahah pado Likuiditas Bank DKI Syariah tahun 2004-2008
* Sistem negara pado maso Umar Ibnu Khattab .
* Pengaruh pengumpulan dana pihak ketiga (TPF) terhadap pembagian pembiayaan di BTN Syariah cabang Jakarta
* Strategi jo Taktik Gerakan Padusi di Pesantren Islam: studi kasus Pesantren Islam Cipasung
* Peran Agen Dalam Peningkatan Nasabah Asuransi Syariah di PT Bumiputera Cabang Syariah Ciputat
* Hubungan antaro agamo jo nagara: kajian pambandiangan di Indonesia jo Mesir 

## Referensi
Toko

**Toko** atau **kedai** adalah sabuah lapau tampek tatutuik nan di dalamnyo tajadi kagiatan manggaleh jinih produk barupo bando atau barang nan khusus, misalnyo toko buku, toko buah, dan sabagainyo. Sacaro guno ekonomi, istilah "toko" sasungguahnyo hampia samo jo "lapau" atau "waruang". Tapi pado pakambangan istilah lapau jo waruang condong basifaik tradisional dan sadarhano, dan waruang umumnyo bakaikan jo tampek panjualan makanan, minuman jo rokok. Sacaro bangunan fisik, toko labih tarkasan mewah dan modern dalam arsitektur bangunannyo daripado waruang. Toko labiah modern juo dalam hal barang-barang nan dijua dan proses transaksinyo. 

* Pangeceran (ritel) iyolah kagiatan pamasaran produk dangan caro eceran.
* Parkulakan (grosir) iyolah kagiatan distribusi produk sacara partai gadang.
Fort Margherita

**Benteng Margherita** adalah sabuah benteng nan dibangun padoo tahun 1879 dek Charles Brooke, Rajah kaduo Sarawak, nan talatak di Kuching, Sarawak, Malaysia. Benteng iko marupoan markah tanah jo monumen penting dalam sijarah Sarawak nan barasa dari dinasti Brooke nan alah baumua saabaik di Sarawak. Benteng nan dibuek jo gaya kastil Inggris iko dirancang untuak malindungi Kuching dari sarangan perompak. Benteng iko manjadi Museum Polisi dari tahun 1971 sabalun akhianyo disarahan kapado Pamarentah Sarawak dan kini menjadi objek wisata di Kuching. Benteng iko kini manjadi tampek Galeri Brooke, sabuah pameran nan mamajang sijarah Sarawak di bawah dinasti Brooke.

Posisinyo di suberang Sungai Sarawak dakek The Astana, kadiaman resmi Yang di-Pertua Negeri Sarawak, dan dapek dicapai malalui jalan darat. Dapek ditampuah 15 minik jo kandaraan malalui Petra Jaya atau jalan pinteh manyubarang sungai. Di dakeknyo, ado Gedung Dewan Perwakilan Rakyat Negara Bagian Sarawak Baru. Iko adolah bagian dari Jalur Warisan Kuching.

## Sijarah
Fort Margherita adolah diambiak dari namo bini kasayangan Brooke, Margaret Alice Lili de Windt, nan inyo nikahi di Highworth, Wiltshire, pado 28 Oktober 1869; inyo diagiah gala Ranee Sarawak dengan panggilan Yang Dipertuan Agung sangkek manikah. Benteng iko dibuek di ateh bukik nan maadok ka Sungai Sarawak dan talatak di tapi sabalah utara di subarang pusek kota Kuching nan pado maso itu sadang bakambang. Benteng iko alah diparsiapkan untuak malindunginyo sarangan nan datang dari arah sungai ka ibu kota.

## Kelengkapan
Bangunan pertahanan iko tadiri dari bangunan menara balenggek tigo nan bafungsi di puncaknyo bafungsi sabagai pos jago, halaman nan bakuliliang tembok tinggi dengan pecahan kaco tajam nan ditanam sabagai parlindungan, sarato jendela kayu nan dipasang di dinding, tampek meriam dilatakan. Eksekusi para tahanan dilakukan di halaman iko hinggo maso pandudukan Japang salamo Parang Dunia II.

### The Brooke Gallery
Pado tahun 2016, The Brooke Gallery, nan mamajang barang-barang milik keluarga Brooke jo artefak salamo mereka manjadi Rajo Putiah, dibuka. Galeri iko marupoan hasil karajo samo antaro Departemen Museum Negara, Tourism Cultural and Heritage Sarawak, sarato Brooke Trust. Pambukaan galeri iko mandapek dukuangan dari para sukarelawan Sarawak, Inggris, jo Australia.

## Rujuakan


## Pautan lua

*Brooke Gallery - Brook Trust website
Majulah Singapura

"*Majulah Singapura*" adolah lagu kabangsaan Singapura. Dikarang dek Zubir Said pado taun 1958 sabagai lagu tema untuak fungsi resmi Dewan Kota Singapura, lagu iko dipiliah pado taun 1959 sabagai lagu bangso katiko mancapai pamarintahan diri. Sasudah kamardekaan panuah pado taun 1965, "Majulah Singapura" sacaro resmi diambiak sabagai lagu kabangsaan Singapura. Manuruik hukum, lagu kebangsaan harus dinyanyikan jo lirik lagu Melayu, tapi ado tarjamahan nan sah dari lirik lagu kebangsaan dalam tigo bahaso rasmi Singapura lainnyo: Inggirih, Mandarin jo Tamil.

Lagu kabangsaan sacaro rutin ditampilkan atau dinyanyikan di sakolah jo kamp pasukan basanjato pado upacara-upacara nan diadoan pado awal jo/atau akhia satiok hari, salamo itu bendera kabangsaan juo diangkek jo diturunkan sarato ikrar kabangsaan diambiak. Urang Singapura tarutamo disarankan untuak manyanyikan lagu kabangsaan pado acara-acara parayoan nasional atau signifikansi nasional sarupo pado Parade Hari Nasional, pado upacara-upacara parayoan Hari Nasional nan dilakukan dek lembaga pandidikan jo departemen pamarintah jo pado ajang-ajang olahraga di mano tim-tim Singapura sato.

Pado mulonyo dikarang jo kunci G mayor, lagu kabangsaan iko sacaro rasmi diluncuakan baliak pado 2001 jo kunci bawah F mayor karano kabanyo mamungkinkan "pangaturan nan labiah gadang jo labiah mambari inspirasi".

### Daftar Referensi
Dll (parangkek lunak)

**DLL** atau **Dynamic Link Library** adolah ''file'' rujuakan nan indak dapek dieksekusi (Non-Executable). DLL paguno untuak manyimpan data-data nan parolu dek suatu aplikasi. DLL biasonyo baisi Bilangan Biner nan nantinyo paguno dek aplikasi *executable* untuak mandapek file-file tatontu. File DLL dapek bajalankan, tapi parolu executable supayo dapek bajalan.
Pasukan antariksa

**Pasukan antariksa** (disabuik juo sabagai **angkatan angkaso** atau **tantaro angkaso**) adolah jinih kakuatan militer nan malakuan paporangan antariksa jo operasi angkaso lua.
Pipa (saluran)

**Pipa** adolah saluran babantuak tabuang atau salongsong bulek nan paguno untuak mangalirkan caiaran atau gas. Ko go dapek pulo mangalirkan bando padek dangan manambah kapsul saroman jo transportasi Hyperloop. Pado sistem parpipaan, dikana jo istilah *Nominal Pipe Size (NPS)* nan manunjuakan diameter nominal (bukan ukuran sabananyo) dari sabuah pipa. Nominal marupoan angko standar nan paguno sabagian satuan umum. Sabagai contoh, pipa  (duo inci) bamakasuik basonyo pipa tasabuik punyo ukuran sakitar duo inci, tapi ukuran asalinyo indak tapek duo inci katiko baukua.

Pado sistem instalasi pipa, khususnyo untuak minyak dan gas alam, paguno duo istilah, iyolah parpipaan (*piping*) jo transportasi pipa (*[[pipeline]]*). Parpipaan paguno sabagai istilah untuak instalasi pipa nan mangalirkan dari ciek tampek ka tampek lain dalam jarak nan badakekan, sadangkan pipa nan paguno baukuaran relatif ketek. Samantaro tu, transportasi pipa paguno sabagai istilah untuak instalasi pipa nan mangalirkan fluida dari ciek fasilitas (*plant*) ka *plant* nan lain dan biasonyo ukuarannyo sangek gadang.
Sinetron Fajri

## Pemain

### Pemeran Utama

* Rahmat Fajri Maulana
* Merry Nurhasnah
* Muhammad Heru Prayogi
* Fatimah

### Pemeran Pendukung

* Muhammad Iqbal Aditya
* Muhammad Nabil Damanik
* Muhammad Mirza Nabil
* Muhammad Raditya Effendy
* Muhammad Naufal Adriansyah
* Muhammad Ilfan
* Adam Maulana Dedy
* Bintang Syarif Pratama
* Leonel Messy
* Qanintan
* Khairia
* Lailatul Fadri
* Eby Trizunia
* Elis Nadila
* Nabila Aulia
* Raditya
* Muhammad Reza Arrafi
* Dhaffa Santoso
* Nadia Alika
* Ajeng
* Laura Pebri
* Nurhaliza
* Nirwasita Indriani Nurdes
* Dll
### Pemeran Baru

* Ilham Syahputra Ramadhani
* Aldrian Mahfudz Ramadhani.
* Najwa Ilham
* Muhammad Arkhan
## Keterangan
"Tim Maexa Membuat Sinetron Asmawati S2 Sebagai Rating Tertinggi Pada Bulan Maret. Dulu, Tim Maexa Pernah Membuat Sinetron Asmawati Yang Pertama Kali Mencapai Pecah Rekor Selama Bertahun Tahun. Awalnya, Tim Maexa Jadi Penulis Sejak Tahun 2007 Sampai 2019 Dan Tahun 2024 Bulan April Sampai Bulan November Sebelum Rahmat Fajri Maulana Jadi Penulis. Pada Tahun 2025, Tim Maexa Membuat Sinetron Asmawati S2 Menjadi Sinetron Fajri Sebagai Pengganti Pemeran Asmawati Yang Sudah Meninggal. Kini Pemeran Utama Adalah Rahmat Fajri Maulana. Kami Akan Maksimal Mungkin Untuk Membuat Karakter Fajri Untuk Perhatian Penonton" Kata Tim Maexa (Maexa).
Palabuahan Maizuru

**Palabuahan Maizuru** adolah palabuahan badarmago nan talatak di Taluak Maizuru nan menghadok Lauik Jopang. Talatak di Kota Maizuru, Prefektur Kyoto, dan administrator palabuahannyo iyolah pamarentah Prefektur Kyoto.

*
Juz

**Juz** adolah sabuah caro pembagian Al-Qur'an manjadi 30 bagian. Tujuannyo untuk mamudahan mereka nan nio manyalasaian pembacaan Al Qur'an dalam 30 hari (sabulan).

## Sijarah
Pembagian Al Qur'an sasuai panjangnyo patamo kali dilakuan dek Al-Hajjaj bin Yusuf ath-Thaqafi (maningga 95 Hijriyah), Gubernur Iraq pado maso Kekhalifahan Umayyah. Baliau mangumpuan para *hafizh* Al Qur'an untuak manaliti jumlah huruf di Al Qur'an jo pembagian-pembagiannyo sasuai naskah Mushaf Usmani nan disusun pado maso kekhalifahan Utsman bin Affan. Panalitian ko balansuang salamo ampek bulan. Babarapo hasil penelitiannyo, antaro lain:

# Huruf nan talatak di patangahan Al-Quran ado di surah ka 18 ayat 19 
# Kalau dibagi tujuah, posisi pembagiannyo adalah sabagai berikut :
## Surah 4 ayat 55
## Surah 7 ayat 147
## Surah 13 ayat 35
## Surah 22 ayat 34
## Surah 33 ayat 36
## Surah 48 ayat 6

Salanjuiknyo, pado akhia abaik patamo hijriah, pembagian Mushaf Al Qur'an menjadi tujuah bagian dikana jo istilah "manaazil". Tujuannyo, untuak mamudahan pembaco manyalasaian pembacaan Al Qur'an dalam wakatu saminggu. Pado pakambangan salanjuiknyo, abaik katigo hijriah, muncul pambagian 'juz' nan mambagi Mushaf Al Qur'an manjadi 30 bagian, untuak mamudahan pembaco menyalasaian pembacaan Al Qur'an dalam sabulan.

## Pambagian

## Caliak pulo
* Al-Qur'an
* Islam

## Rujuakan
Juz 1

**Juz 1** (  ) adolah bagian patamo dari juz di Al-Qur'an nan dimuloi dari kato بِسْمِ pado ayat patamo Surah Al-Fatihah dan barakhia pado patangahan Surah Al-Baqarah ayat 141.

Duo surah nan ado dalam juz ko adolah surah nan diturunan di kota Makkah Makkiyah jo Madinah Madaniyah.

## Daftar Surah

## Rujuakan
Leila Chairani Budiman

**Sitti Leila Chairani Budiman** () adolah psikolog jo dosen asa Indonesia. Leila Chairani Budiman dikana sabagai editor di rubrik psikologi di Kompas Minggu salamo batahun-tahun.

## Riwayat

### Kahidupan pribadi
Leila adolah anak bungsu dari ampek urang anak dari Sutan Pangeran Baharsyah jo Siti Fatimatul Zahra dari Minangkabau, sekaligus satu-satunyo anak padusi dari pasangan ko. Baliau adolah adiak dari Sjarifuddin Baharsjah, mantan Mantari Patanian di Kabinet Pambangunan VI pado zaman Orde Baru. Leila jo Sjarifuddin adolah katurunan dari Sultan Bagagarsyah dari Pagaruyung, karano ayah mareka adolah anak dari cucu rajo karajaan tu.

Leila sempat tingga di Melbourne, Australia, maikuikan suaminyo, Arief Budiman, mantan aktivis nan pernah maaja di Universitas Melbourne, sabagai guru basa (professor) nan mamimpin studi Indonesia di kampus tu. Salamo di Melbourne, Leila bakarajo sabagai panajamah di Rumah Sakik Royal Children's dan aktif di komunitas multikultural satampek.

### Pangharagoan
Pado taun 2011, Leila jo ampek tokoh lainnyo mandapek panghargaan dari harian Kompas sabagai cendekiawan nan berdedikasi dalam mangalola rubrik psikologi di Kompas Minggu.

## Rujuakan
Mercedes-AMG

**Mercedes-AMG GmbH**, atau biasa dikenal sebagai **AMG**, adalah anak usaha performa tinggi dari Mercedes-Benz AG. AMG secara independen merekrut insinyur dan berkontrak dengan produsen untuk mengkostumisasi mobil Mercedes-Benz AMG. Perusahaan ini berkantor pusat di Affalterbach, Baden-Württemberg, Jerman.

AMG awalnya adalah sebuah firma rekayasa independen yang fokus meningkatkan performa dari mobil buatan Mercedes-Benz. Pada tahun 1999, DaimlerChrysler AG resmi mengakuisisi mayoritas saham AMG, dan pada tahun 2005, DaimlerChrysler resmi mengakuisisi semua saham AMG yang belum mereka pegang. Mercedes-AMG GmbH kini adalah anak usaha dari Mercedes-Benz AG, yang dimiliki oleh Daimler AG.

Model buatan AMG biasanya memiliki tampilan yang lebih agresif, tingkat performa yang lebih tinggi, pengendalian yang lebih baik, stabilitas yang lebih baik, dan lebih banyak menggunakan serat karbon daripada model serupa yang dibuat oleh Mercedes-Benz. Model buatan AMG biasanya merupakan varian paling mahal dan berperforma paling tinggi dari tiap kelas mobil buatan Mercedes-Benz.

Varian buatan AMG biasanya diberi nama dengan dua nomor, bukan tiga nomor seperti buatan Mercedes-Benz, contohnya "C 63", bukan "C 320". Nomor tersebut tidak selalu mengindikasikan ukuran mesin, tetapi lebih sebagai penghormatan terhadap mobil yang telah ada sebelumnya, seperti 300 SEL 6,3 liter. Contohnya, model V8 baru buatan AMG, seperti C 63, sebenarnya dilengkapi dengan V8 4,0L.

Pada tahun 2018, diler pertama Mercedes-AMG dibuka di Sydney, Australia.
Antidot

**Antidot** (istilah Inggirihnyo *antidote*) atau **antidotum**, adolah sabuah substansi nan dapek malawan reaksi tubo. Sacark jauah, kato iko barasa dari .

Antidot untuak babarapo tubo didapek jo caro manyuntikkan tubo ka badan binatang dalam dosis ketek, kudian mangekstraknyo baliak dari darah binatang tasabuik. Iko mangaluakan tajadinyo sabuah antidot nan dapek malawan tubo nan didapek dari binatang-binatang saroman ula, laba-laba, jo binatang batubo lainnyo. Babarapo tubo indak ado antidotnyo, dan iko kadang manimbulkan kamatian bilo tubo tasabuik masuak ka badan makhluk hiduik lainnyo. Babarapo tubo dari binatang, khususnyo nan dibuek dek arthropoda (saroman laba-laba atau kalajengking) hanyo babahayo katiko inyo mambuek reaksi alergik dan manyobabkan shok anapilaktik.

Babarapo tubo lainnyo indak punyo antidot. Contohnyo iyolah tubo *risin*, nan didapek dari limbah minyak goreng, dan akibaiknyo kadang fatal katiko masuak badan manusia dalam jumlah nan cukuik.
NET Framework

Dot **NET Framework** adolah platform sumber tabukak dari Microsoft untuak mambuek aplikasi desktop, web, jo seluler nan dapek bajalan sacaro native di sistem operasi apo pun. Sistem dot NET mancakuik alaik, pustaka, dan bahaso nan mandukuang pangambangan parangkek lunak modern, tarukua, dan bakinerja tenggi.
Darmago Takeshiba

**Darmago Takeshiba** adolah darmaga nan marupoan ciek dari tarminal panumpang Pelabuhan Tokyo, nan talatak di pasisia Distrik Minato, Tokyo.
Stasiun Manchester Piccadilly

**Stasiun Manchester Piccadilly** adolah stasiun kareta api utamo di kota Manchester, di wilayah metropolitan Manchester Rayo, Inggirih.
Memori kolektif

Memori Kolektif adolah kumpulan ingatan, pangatahuan, jo informasi basamo dari suatu kalompok sosial nan sacaro signifikan takaik jo identitas kalompok tasabuik. Kalimaik bahaso Inggirih "memori kolektif" jo satarafnyo dalam bahaso Parancih "la mémoire collective" muncua pado paruah kaduo abaik ka-19. Filsuf jo sosiolog Maurice Halbwachs manganalisis jo mangambangkan konsep memori kolektif dalam bukunyo Les cadres sociaux de la mémoire (1925). 

Memori kolektif dapek dibangun, dibagi, jo diwarihkan dek kalompok sosial gadang jo ketek. Contoh dari kalompok-kalompok tasabuik dapek tamasuak nagara, generasi, masyarakaik, dll. 

Memori kolektif alah manjadi topik minat jo panalitian dalam sajumlah disiplin ilmu, tamasuak psikologi, sosiologi, sajarah, filsafat, jo antropologi.
Little nero (film 1999)

***Little Nemo***, juo disabuik ***Winsor McCay, the Famous Cartoonist of the N.Y. Herald and His Moving Comics***, adolah film pendek animasi bisu taun 1911 nan dibuek dek kartunis Amerika Winsor McCay. Sabagai salah satu film animasi awal jo film partamo McCay, *Little Nemo* manampilkan tokoh-tokoh dari komik strip McCay, *[[Little Nemo in Slumberland|Nemo Ketek di Slumberland]]* . Animasi karakter nan ekspresif mambedakan film ko dari film-film eksperimental McCay sabalunnyo.
Angkaso lua

**Angkaso lua** adolah tampek lowe bagian dari alam samasta barupo ruang hampa udaro ''zero gravity'' nan barado di lua atmosfir Bumi dan barado diantaro bando langik.

*
Pataranakan

**Pataranakan** adolah cabang partanian takaik jo binatang taranak nan bapaliharo untuak diambiak dagiangnyo, seratnyo, susunyo, atau produk lainnyo. Binatang nan banyak bapaliharo untuak taranak iyolah ikan, jawi, ayam, kambiang, domba, jo ruso. 

*
Raissa Anggiani

**Raissa Anggiani Sulastyo** () adolah saurang panyanyi jo pangarang lagu asa Indonesia. Raissa masuak ka industri musik pado taun 2020 jo marilis singel patamonyo nan bajudul "If U Could See Me Cry in My Room" nan bakarajo samo jo Arash Buana di bawah naungan parusahaan rekaman Alfa Records.

Pado taun 2022, singel kalimonyo nan bajudul "Kau Rumahku" sukses manduduaki puncak tangga lagu Billboard Indonesia salamo 2 minggu sarato tangga lagu mingguan Spotify dan batahan di posisi sapuluah basa salamo 23 minggu baturuik-turuik.

## Kahidupan awal jo pandidikan
Raissa marupokan anak padusi nan paliang tuo dari duo urang badunsanak, dari pasangan aktor Rommy Sulastyo jo Winur Wulan Miranti. Raissa punyo adiak padusi nan banamo Raya Khairiya Sulastyo.

Sajak kelas 2 SD, Raissa alah baminaik mambaco jo manulih puisi, dimulai dari mambaco novel nan lambek laun baraliah ka mabaco buku-buku puisi. Awal Raissa tau jo dunia musik dipangaruhi dek kaluarganyo, nan akrab jo industri hiburan. Raissa mulai baminat ka dunia musik sajak inyo kelas 4 SD. Mulai dari ikuik lomba-lomba nyanyi, kudian bagabuang jo band ekstrakurikuler jo paduan suaro di SMP. Di sinan inyo baraja babagai instrumen nan akhianyo mambaoknyo untuak baraja mangarang lagu. Inyo maambiak palajaran piano klasik salamo 4 taun, salain itu inyo juo baraja alat musik lainnyo sarupo gitar akustik sacaro otodidak.

Raissa baraja di SMA Islam Dian Didaktika sampai lulus pado taun 2022 sarato mandapek panghargaan sabagai "Mahasiswa Seni Terbaik". Salanjuiknyo, inyo mandapek pandidikan tingginyo di Universitas Pembangunan Veteran Nasional Jakarta, jurusan Ilmu Komunikasi. Inyo ikuik dalam panarimoan mahasiswa baru di kampus malalui jalur prestasi untuak pambuek (kreator) konten YouTube.

## Karier
Karier Raissa dimulai taun 2018 lewat media sosial. Raissa konsisten maunggah video *cover* lagu di kanal YouTube-nyo sajak taun tu, jo video nan partamo diunggah bajudul "The Night We Met (Lord Huron cover)".

Katiko Raissa duduak di bangku SMA kelas 2, parusahaan rekaman Alfa Records tertarik untuak bakarajo samo jo inyo sasudah mancaliak konten cover di YouTube jo Instagram. Sasudah bagabuang jo label Alfa Records, Raissa marilis singel patamonyo pado tanggal 12 Juni 2020 bajudul "If U Could See Me Crying in My Room" nan bakolaborasi jo Arash Buana. Singel partamonyo berhasil manduduaki posisi puncak tangga lagu "Viral Songs" Spotify Indonesia pado tanggal 13 Juli 2020. Duo bulan sasudah debutnyo, tapeknyo pado tanggal 17 Agustus 2020 inyo marilis singel kaduonyo nan dinyanyikannyo surang bajudul "Satu Tuju".

Di awal kariernyo sabagai pandatang baru di industri musik Indonesia, Raissa dinominasikan sabagai Pandatang Baru Terbaik-Terbaik di ajang penghargaan paliang tinggi untuak musisi di Indonesia, Anugerah Musik Indonesia 2021 berkat singel katigonyo bajudul "Losing Us". Di ajang tu pulo, inyo berhasil masuak nominasi untuak kategori "Artis Solo Pria/Wanita Urban Terbaik" jo singel kaampeknyo, "Aku Kamu yang Lain".

## Rujuakan


## Pautan lua

* Raissa Anggiani di Instagram
* 
* Saluran Raissa Anggiani di YouTube
Titiek Puspa

**Sudarwati** (), labiah dikenal jo namo pangguangnyo **Titiek Puspa**, adolah surang pandendang jo panulih lagu Indonesia. Pado tahun 2009, *[[Rolling Stone|Rolling Stone Indonesia]]* mamiliah duo lagunyo sabagai salah ciek lagu Indonesia tabaiak sapanjang maso.

## Biografi
Puspa lahia jo namo Sudarwati di Tanjuang, Kalimantan Selatan, pado 1 November 1937 dari pasangan Tugeno Puspowidjojo jo Siti Mariam. Ayahnyo urang Jawa nan pindah ka sinan untuak bakarajo; baru sasudah Sudarwati lahia, kaluarganyo pindah ka Semarang. Inyo mangganti namonyo manjadi Kadarwati jo kamudian Sumarti dek sabab acok sakik. Puspa marupokan anak kaampek dari duo baleh basudaro. Katiko masih ketek, Puspa ingin manjadi guru tk, tapi sasudah mamanangan babarapo lomba banyanyi, inyo mamutuihan untuak manjadi panyanyi, walaupun awalnyo urang tuo Puspa malarangnyo.

## Rujuakan
Kabupaten Yahukimo

**Kabupaten Yahukimo** adolah salah ciek kabupaten di provinsi Papua Pagunungan, Indonesia. Kabupaten ko maliputi wilayah salaweh 17.152 km2, jo mampunyoi panduduak sabanyak 355.612 pado tahun 2024. Pusek pamarentahannyo barado di Sumohai, namun dek kurangnyo infrastruktur pusek pamarentahan dijalanan di kota Dekai. Kabupaten ko sabalumnyo marupokan bagian dari Kabupaten Jayawijaya nan kamudian dimekarkan pado 11 Desember 2002.

## Geografi
Sabagian gadang geografisnyo barupo pagunuangan jo dataran tinggi. Kabupaten ko mampunyoi medan pagunuang sarato hutan labek, jo katinggian nan bavariasi dari dataran randah hinggo pagunuangan tinggi. Topografi babukik ko mambuek babarapo daerah payah untuak dicapai jo taisolasi. Salain tu, Yahukimo juo dilintehi dek babarapo sungai. Kabupaten ko mampunyoi kaanekaragaman flora jo fauna nan tinggi. Iklim di daerah ko umumnyo tropis jo curah hujan nan cukuik tinggi sapanjang tahunnyo.

## Rujuakan
Jumbo (pilem 2025)

***Jumbo*** adolah pilem pantasi patualangan animasi Indonesia tahun 2025 nan disutradarai dek Ryan Adriandhy dalam debut panyutradaraanyo, dari skenario nan ditulihnyo basamo Widya Arifianti. Pilem ko manampilkan suaro Pangeran Poetiray sabagai Don, surang anak laki-laki nan mancubo mamentasan drama di sabuah panunjuakan bakat sasudah inyo diremehan dek kawan-kawannyo.

## Sinopsis
Jumbo mancaritoan tantang surang anak yatim piatu baumua 10 tahun banamo Don. Inyo acok diremehan dek karano badannyo gapuak. Don mampunyoi sabuah buku paninggalan urang tuonyo nan baisi jo carito ajaib bagambar. Buku tu indak hanyo manjadi kanangan, tapi juo manjadi sumber inspirasi jo palarian bagi Don dari dunia nan taraso indak basahabat.

Don mancubo mambuktian kamampuannyo jo maikuiki ajang pancarian bakat, di mano inyo barencana untuak mamentasan drama pangguang nan caritonyo dari buku paninggalan urang tuonyo tu, tapi buku tu di cilok dek surang kawanb nan mambuek Don putus asa. Untuangnyo, Don salalu mandapek dukuangan dari Inyiaknyo sarato kawan-kawan nan lain. Sahinggo akhianyo Don dapek mamentasan dramanyo.

## Tokoh
;Don
:Pangisi suaro: Prince Poetiray (Den Bagus Satrio Sasono sabagai Don baumua 4 tahun.)
:Anak laki-laki nan suko mambaco buku dongeang paninggalan urang tuonyo. Don acok diremehan dek karano badannyo nan gapuak. Inyo ingin mamentasan sabuah drama badasarkan buku dongeang tu.
;Nurman
:Pangisi suaro: Yusuf Özkan
:Kawan dakek Don nan salalu elok jo siap sadio. Inyo manjadi pangumbalo 3 ikua kambiang punyo tuonyo nan masiang-masiang banamo Mbek, Mbeek, dan Mbeeek.
;Maesaroh "Mae"
:Pangisi suaro: Graciella Abigail
:Kawan Don nan lain, nan acok manangahi Don jo Nurman katiko batangka.
;Maria "Meri"
:Pangisi suaro: Quinn Salman
:Kawan Don dari dunia arawah.
;Atta
:Pangisi suaro: Muhammad Adhiyat
:Anak nan acok maremehan Don.
;Amak Don
:Pangisi suaro: Bunga Citra Lestari
;Ayah Don
:Pangisi suaro: Ariel "Noah"
;Inyiak Don
:Pangisi suaro: Ratna Riantiarno

## Produksi
Pilem Jumbo mulai diproduksi pado April 2020 nan didukuang dek 200 urang kreator di bawah rumah produksi Visinema Pictures. Pado November 2021, Visinema Pictures maluncuan tampilan patamo dari pilem ko jo pilemnyo dipakiroan akan dirilis pado tahun 2023. Sabuah cuplikan ekslusif diputa di Festival Pilem Asia Jogja-NETPAC ka-19 pado 4 Desember 2024. Baru pado 31 Maret 2025, pilem Jumbo dirilis batapekan jo libur hari rayo Idul Fitri.

## Panarimoan
Dalam 7 hari panayangannyo di bioskop, pilem Jumbo bahasia mandapekan 1 juta panonton, nan manjadiannyo pilem talaris nomor 3 pado tahun 2025 sarato pilem animasi paliang banyak ditonton sapanjang maso. Hinggo patangan April, pilem tu alah ditonton labiah dari 3 juta panonton. Salain di Indonesia, pilem ko juo akan di puta di babagai nagara takah Malaysia, Singapua, Brunei, Rusia, Ukraina, nagara-nagara Baltik, sarato nagara-nagara di Asia Tangah mulai Juni 2025.

## Rujuakan
Manila

**Manila** atau sacaro rasmi **Kota Manila** adolah ibu kota jo kota tapadek kaduo di Filipina sasudah Kota Qurzon, jo panduduaknyo sabanyak 1.846.513 urang pado tahun 2020. Iko adolah wilayah nan tapadek di nagara ko jo salah ciek wilayah pakotaan tapadek di dunia, jo salah ciek wilayah takayo di Asia Tenggara.

Bukti paliang awal kahidupan manusia di sakitar Manila kini ko iolah Petroglif Angono di dakeknyo, nan dipakiroan baasa dari sakitar 3000 SM. Suku Negrito, panduduak asli Filipina, tingga di sapanjang pulau Luzon, tampek Manila barado, sabalum banso Malayu-Polinesia datang jo maasimilasi urang tu. Panjajah Spanyol mandirian kota babenteang di wilayah ko pado tahun 1571. Dalam sijarah nagara tu, Manila babarapo kali dirabuik dek babagai banso hinggo kamerdekaan Filipina.

## Rujuakan
Warsawa

**Warsawa** atau sacaro rasmi **Ibu Kota Warsawa** adolah ibu kota jo kota tagadang di Polandia. Metropolis ko badiri di tapi Sungai Vistula di Polandia timur-tangah. Panduduaknyo sacaro rasmi dipakiroan mancapai 1,86 juta jiwa jo wilayah metropolitan nan labiah gadang bapanduduak 3,27 juta jiwa, manjadian kota ko kota tapadek ka-6 di Uni Eropa. Warsawa diklasifikasi sabagai kota global alfa, pusek politik, ekonomi, jo budaya nagara. Kota ko mampunyoi laweh 517 km2 (200 mil persegi) sarato wilayah metropolitannyo salaweh 6.100 km2 (2.355 mil persegi).

Pamukiman babenteang patamo di lokasi Warsawa kini ko talatak di Bródno nan baasa dari abaik ka-9/10 jo Jazdów nan baasa dari abaik ka-12/13. Sasudah Jazdów disarang dek klan jo adipati di dakeknyo, pamukiman babenteang baru didirian di lokasi desa nelayan ketek nan disabuik "Warszowa". Pangeran Płock, Bolesław II dari Masovia, mandirian kota moderen tasabuik sakitar tahun 1300 jo dokumen sijarah patamo nan mambuktian kabaradoan kastelan baasa dari tahun 1313.

## Rujuakan
Ferry Irwandi

**Ferry Irwandi** adolah YouTuber dari Indonesia dan Mambuek Malaka Project. Baliau dikenal di urang banyak dek konten-kontennyo nan ma ota an masalah politik, pendidikan, stoikisme, sarato kehidupan bamasyarakat jo isinyo.

## Latar Balakang
Ferry lahir di Jambi tahun 1991 dari pasangan parantau Minangkabau asa Payakumbuh. Ayahnyo adolah saurang dosen, dan amaknyo saurang karyawan. Walaupun sajak SMP inyo alah manunjuakan minat ka dunia seni, sarupo teater jo film, inyo manyalasaian pandidikannyo di Sekolah Tinggi Akuntansi Negara (STAN). Wakatu kuliah, inyo aktif di klub teater jo grup film SCENE. Inyo manikah jo Muthia Nadhira pado taun 2015 dan punyo duo urang anak. Ferry juo mandapek gala magister dari Universitas Central Queensland.

## Karier
Ferry mamulai kariernyo sabagai pagawai negeri sipil di Kementerian Keuangan, bidang Hubungan Masyarakat, labiah tapeknyo sabagai *videografer*. Tapi dorongan nan kuek untuak babagi pangatahuan jo mambangun komunitas bapikia kritis mandorongnyo untuak maninggaan karajonyo demi manjadi pambuek konten.

Ferry mulai aktif di YouTube sajak 2010. Salurannyo mambahas bamacam-macam topik, tamasuak politik, kauangan, stoikisme, jo masalah sosial. Inyo acok mangkritik fenomena negatif sarupo promosi judi online dek para *influencer*. Popularitasnyo maningkek salapeh inyo manjadi tamu di podcast Deddy Corbuzier "Close The Door" pado bulan April 2022.

Pado taun 2023, Ferry, basamo jo babarapo *influencer* sarupo Jerome Polin jo Coki Pardede, maluncuakan Malaka Project di Teater Djakarta. Proyek ko batujuan untuak maningkekan mutu jo akses pandidikan sabagai kontribusi pado visi Indonesia Emas 2045. Ferry bakolaborasi juo jo tokoh-tokoh lain sarupo Fathia Izzati, Rizky Ardiprakoso, Cania Citta, Aurelia Vizal, Angellie Nabilla, jo Dea Anugrah.

Di salah ciek videonyo, Ferry maungkapan adonyo hubungan jo *Close The Door* babantuak kemitraan profesional badasakan kapamilikan nan manjunjuang kabebasan berekspresi dan indak dibatasi dek aturan editorial saarah sajo. Ferry manjalehan baso saluran YouTube-nyo dibuek badasakan duo kapamilikan, artinyo inyo adolah salah satu pamilik atau mitra strategis dalam proyek basamo pihak lain, nan diduga marujuak pado Deddy Corbuzier sabagai tokoh utamo dari *Close The Door*.

## Aktivisme jo Gaya Iduik
Ferry dikana sabagai sosok nan vokal manganai transparansi jo etika di dunia digital. Inyo pernah malaporan *influencer* nan mampromosian judi online. Salain itu, inyo aktif manyoroti praktek-praktek nan indak etis sarupo *giveaway palsu* jo klaim pandapatan palsu dari pambuek konten lainnyo.

Salain manjadi pambuek konten, Ferry juo dikana sabagai pangikuik stoikisme sajak 2017 dan taruih mambagiaan pamikiran filosofisnyo di konten-kontennyo. Inyo juo adolah saurang artis musik nan pernah ikuik festival band di Jambi.

## Rujuakan
Lisbon

**Lisbon** adolah ibu kota jo kota tagadang nagara Portugal nan talatak di sapanjang pantai Atlantik. Kota ko manjadi ibu kota paliang barat di daratan Eropa. Salain itu, kota ko marupokan kota tatuo sarato ibu kota tatuo kaduo sasudah Athena di Eropa, mandahului kota-kota moderen lainnyo di Eropa sajak baabaik-abaik. Pado tahun 2024, panduduaknyo dipakiroan bajumlah 517.802 jiwa sarato wilayah metropolitannyo bajumlah 2.983.030 jiwa. Kota ko manjadi pusek pamarentahan, ekonomi, jo budaya nagara.

Wilayah nan manjadi kota ko alah diunyi sajak periode Neolitikum dek suku-suku Pra-Celtic nan mambangun monumen kaagamoan jo pandam pakuburan, megalit, dolmen, sarato menhir, nan masih batahan di daerah pinggiran Lisbon. Banso Celtic Indo-Eropa manyarang wilayah ko pado milenium patamo SM, sahinggo tajadi pacampuaran panduduaknyo jo urang Pra-Indo-Eropa nan mahasiakan suku-suku lokal babahaso Celtic takah Cempsi atau Sefes.

## Rujuakan
Doha

**Doha** adolah ibu kota jo pusek kauangan utamo nagara Qatar nan talatak di pantai Taluak Parsia di timur nagara tu. Kota ko marupokan kota jo patumbuahan tacapek di Qatar, jo labiah dari 80% panduduak nagara tinggal di Doha atau pinggiran kota di sakitarnyo, nan sacaro kolektif dikenal sabagai Wilayah Metropolitan Doha, manjadian kota tu rumah bagi sabagian gadang panduduak nagara. Pado tahun 2020, panduduaknyo dipakiroan bajumlah 1.186.023 jiwa.

Kota Doha dibantuak sasudah mamisahan diri dari pamukiman lokal lain banamo Al Bidda. Panyabuikan Al Bidda nan tadokumentasi patamo kali iolah pado tahun 1681 dek Biara Karmelit, dalam sabuah catatan nan mancatat babarapo pamukiman di Qatar. Carsten Niebuhr, surang panjalajah asa Jerman parnah mangunjuangi Jazirah Arab jo mambuek peta patamo nan manggambaran wilayah tu pado tahun 1765, dimano inyo manyabuiknyo sabagai 'Guttur'.

## Rujuakan
Ejakulasi

Ejakulasi adolah palapehan mani (biasonyo manganduang sperma) dari saluran reproduksi laki-laki sabagai akibaik dari orgasme. Ejakulasi adolah tahap akhia jo tujuan alamiah dari gairah seksual laki-laki, jo komponen pantiang dari konsepsi alamiah. Dalam kasus nan jarang tajadi, ejakulasi tajadi dek panyakik prostat. Ejakulasi dapek juo tajadi sacaro spontan katiko lalok (emisi malam hari atau "mimpi basah"). Anejakulasi adolah kondisi dimano laki-laki indak dapek mancuang. Ejakulasi biasonyo sangaik manyanangan bagi laki-laki; dis-ejakulasi adolah ejakulasi nan padiah atau indak nyaman. Ejakulasi retrograd adolah kondisi dimano mani mangalir baliak ka dalam kandung kemih bukan kalua malalui uretra.
Labia minora

Labia minora marupoan lipekan di bagian dalam bibia gadang, tanpo rambuik. Dibagian ateh klitoris, bibia ketek batamu mambantuak prepusium klitoridis jo di bagian bawahnyo batamu mambentuk frenulum klitoridis. Bibia ketek iko mangaliliangi orifisium vagina.
Mons pubis

Mons pubis yaitu bagian nan manonjol (bantalan) barisi jaringan lemak jo saketek jaringan ikat nan talatak di ateh shympisis pubis. Satalah pubertas kulik dari mons veneris tatutuik samo rambuik-rambuik. Mons veneris bafungsi untuak manjago alat genetalia dari masuaknyo kotoran salain itu untuak estetika.
Hubuangan Kakaisaran Japang jo Amerika Sarikaik

**Hubungan [[Kakaisaran Japang|Kakaisaran Jopang]] - Amerika Sarikaik** adolah hubuangan bilateral antar duo nagara nan tajalin antaro Kakaisaran Jopang jo Amerika Sarikaik.